CELEX: 62017TN0726
Language: sl
Date: 2017-10-24 00:00:00
Title: Zadeva T-726/17: Tožba, vložena 24. oktobra 2017 – Commune de Fessenheim in drugi/Komisija

15.1.2018   
            
            
               SL
            
            
               Uradni list Evropske unije
            
            
               C 13/23
            
         Tožba, vložena 24. oktobra 2017 – Commune de Fessenheim in drugi/Komisija
   (Zadeva T-726/17)
   (2018/C 013/37)
   Jezik postopka: francoščina
   
      Stranke
   
   
      Tožeče stranke: Commune de Fessenheim (Fessenheim, Francija), Communauté de communes Pays Rhin-Brisach (Volgelsheim, Francija), Conseil départemental du Haut-Rhin (Colmar, Francija) in Conseil régional Grand Est Alsace Champagne-Ardenne Lorraine (Strasbourg, Francija) (zastopnik: G. de Rubercy, odvetnik)
   
      Tožena stranka: Evropska komisija
   
      Predlogi
   
   Tožeče stranke Splošnemu sodišču predlagajo, naj:
   
               —
            
            
               za ničen razglasi sklep z dne 10. avgusta 2014 (GESTDEM 2017/2593), s katerim se je zavrnilo, da se sporoči dopis, ki ga je Evropska komisija 22. marca 2017 naslovila francoskim organom glede protokola za povračilo škode skupini EDF v zvezi z odpravo dovoljenja za delovanje jedrske elektrarne v Fessenheimu;
            
         
               —
            
            
               Evropski komisiji naloži, da tožečim strankam posreduje navedeni dopis z dne 22. marca 2017, in
            
         
               —
            
            
               Evropski komisiji naloži plačilo stroškov postopka.
            
         
      Tožbeni razlogi in bistvene trditve
   
   Tožeče stranke v podporo tožbi podajajo tri tožbene razloge.
   
               1.
            
            
               S prvim tožbenim razlogom se zatrjuje kršitev člena 4(2), zadnja alinea, Uredbe (ES) št. 1049/2001 z dne 30. maja 2001 o dostopu javnosti do dokumentov Evropskega parlamenta, Sveta in Komisije (UL 2001, L 145, str. 43).
            
         
               2.
            
            
               Z drugim tožbenim razlogom se zatrjuje kršitev 42 Listine Evropske unije o temeljnih pravicah, ki se nanaša na pravico do dostopa do dokumentov.
            
         
               3.
            
            
               S tretjim tožbenim razlogom se zatrjuje kršitev 47 Listine Evropske unije o temeljnih pravicah, ki se nanaša na pravico do učinkovitega pravnega sredstva.